**ՄԱՆԿԱՎԱՐԺԱԿԱՆ ԸՆԹԵՐՑՈՒՄ**

**ԹԵՄԱ**

**Նորարարական տեխնոլոգիաները` անգլերեն լեզվի դասավանդման գործիք**

**Ուսուցիչ՝ Գ․Հարությունյան**

**2023-2024 ուստար**

**Նորարարական տեխնոլոգիաները` անգլերեն լեզվի դասավանդման գործիք**

Վերջին տարիներին շատ ավելի հաճախ է բարձրացվում դպրոցում նոր ինֆորմացիոն  տեխնալոգիաների օգտագործման հարցը: Այսինքն՝ ոչ միայն նոր տեխնիկա, այլև նոր դասավանդման ձևեր, նոր մեթոդներ, դասավանդման նոր մոտեցում: Օտար լեզվի ուսուցման գլխավոր նպատակը սովորողի հաղորդակցության մշակույթի ձևավորումն է, օտար լեզվի գործնական (պրակտիկ) տիրապետումը:

Ուսուցչի խնդիրն է՝ յուրաքանչյուր սովորողի համար ստեղծել այնպիսի միջավայր,  օգտագործել այնպիսի մեթոդներ, որ յուրաքանչյուրին հնարավորություն կտա ցուցաբերել ակտիվություն և ստեղծագործական միտք:

Ժամանակակից մանկավարժական տեխնոլոգիաները, ինչպիսիք են, համագործակցության ուսուցումը, նախագծային մեթոդը, նոր ինֆորմացիոն տեխնոլոգիաների օգտագործումը, համացանցը, օգնում են իրականացնել դասավանդման աշակերտակենտրոն մոտեցում, ապահովվում են ահատական ուսուցում՝ ելնելով սովորողի հնարավորություններից, մակարդակից, հակումներից:

Անգլերեն լեզվի դասավանդման ժամանակ ուսուցանող համակարգչային ծրագրերի աշխատանքային ձևերը ներառում են.

* Բառապաշարի ուսուցում
* Աշխատանք արտասանության հետ
* Երիկխոսության և մենախոսության ուսուցում
* Գրավոր աշխատանք կատարելու  ուսուցում

 Համացանցի ՝ մեզ տրամադրվող ռեսուրսները հսկայական են: Օտար լեզվի դասի ժամանակ  համացանցի շնորհիվ լուծվում է դիդակտիկ շատ   խնդիրներ.

* ընթերցանության և գրելու հմտության ձևավորում՝ օգտագործելով համացանցի նյութերը
* սովորողի մոտ օտար լեզուն սովորելու ցանկության առաջացում

Բացի այդ, աշխատանքն ուղղված է համացանց-տեխնալոգիաների հնարավորությունների ուսումնասիրությանը, որը թույլ է տալիս սովորողներին լայնացնել իրենց մտահորիզոնը, հարաբերություններ հաստատել ու ամրապնդել դրանք անգլալեզու երկրներում ապրող իրենց հասակակիցների և լեզվակիրների հետ:

Սովորողները կարող են մասնակցել առցանց անցկացվող թեսթերին, վիկտորինաներին, մրցույթներին, օլիմպիադաներին, կարող են նամակագրական կապեր հաստատել ուրիշ երկրներում ապրող իրենց հասակակիցների հետ,, մասնակցել առցանց հաղորդակցությանը(չաթին), վիդեոկոնֆերանսներին և այլն: Սովորողները կարող են ինֆորմացիա ստանալ այն խնդիրների մասին, որոնք առկա են իրենց կողմից իրականացվող նախագծերում: Նախագծերը կարող են հանդես գալ նաև խմբային աշխատանքների տեսքով, որի անդամները տարբեր դպրոցներից են կամ էլ տարբեր քաղաքներից ու երկրներից:

**Նոր ինֆորմացիոն տեխնալոգիաները անգլերենի լեզվի  ուսուցման մեջ**

Ուսուցման թվայնացումն անխտիր կապված է այն փաստի հետ, որ համակարգիչը հանդիսանում է մտավոր զարգացման աղբյուր իր բոլոր առումներով:  Ռ. Վիլյամը և Կ.Մակլին իրենց «Համակարգիչը դպրոցում» հոդվածի մեջ գրում են.

 « Համակարգիչն ունի մի յուրահատկություն, որն ի հայտ է գալիս այն ուրիշին որպես ուսուցանելու գործիք օգտագործելիս, և նրա «անշունչ (անհոգի) » լինելն իրեն լավ  օգնական է դարձնում գիտելիքներ ձեռք բերելու հարցում: Այս սարքը կարող է շատ  «սիրալիր»  կերպով շփվել օգտվողի հետ և նույնիսկ որոշ պահերի ըմբռնումով մոտենալ և երբեք չբարկանալ և ցույց չտալ, որ ձանձրույթ է զգում, օրինակ նույն արտահայտությունը բազմաթիվ անգամներ կրկնելուց»:  Այս  իմաստով անհատական ուսուցման մեջ համակարգչի օգտագործումն ամենաօգտակար ձևերից մեկն է:

Անգլերեն լեզվի ուսուցման հիմնական նպատակը հաղորդակցության հմտությունների ձևավորումն է, իսկ մնացած բոլոր խնդիրները (կրթական, դաստիարակչական, զարգացնող) լուծվում են գլխավոր նպատակի իրականացման  ճանապարհին: Առաջնային նշանակութունը տրվում է նյութն ընկալելուն, բովանդակության փոխանցմանը և իմաստի արտահայտմանը, որն էլ տանում է լեզվի քերականական կառույցների և բառերի անուղղակի ուսուցմանը: Վերջիններս սովորողը յուրացնում է անընդհատ շփման ընթացքում՝ առանց կենտրոնանալու քերականական կանոնները պարզապես անգիր անելու վրա:

Որպես ինֆորմացիոն համակարգ, համացանցն իր օգտատերերին  առաջարկում է  ինֆորմացիայի և պաշարների հսկայական տեսականի.

* Էլեկտրոնային փոստ(e-mail), տելեկոնֆերանսներ (usenet), վիդեոկոնֆերանսներ,
* Անձնական ինֆորմացիա հրապարակելու, անձնական էջ ստեղծելու և  համացանցում տեղադրելու հնարավորություն,
* Մուտք ինֆորմացիոն պաշարներ
* Տեղեկատվական  կատալոգ (Yahoo, InfoSeek/UltraSmart, LookSmart, Galaxy)
* Փնտրողական համակարգեր (Alta Vista, HotBob, Open Text, WebCrawler, Excite),
* Առցանց հաղորդակցություն (Chat)

Այս բոլոր ռեսուրսները /պաշարները/ կարող են օգտագործվել դասի ընթացքում:

Հաղորդակցական և միջմշակութային հաղորդակցության հմտություններ ձեռք բերելն անհնարին է առանց հաղորդակցությանպրակտիկայի և համացանցի պաշարների օգտագուրծումը օտար լեզվի դասի ընթացքում պարզապես դառնում է անհրաժեշտություն: Համացանցի վիրտուալ միջավայրը թույլ է տալիս դուրս գալ ժամանակի և տարածության հասկացությունների սահմաններից և կենդանի շփում է ապահովում իր օգտատերերի համար:

**Լսել, ընթերցել և գրել համացանցի միջոցով**

Համացանցը հիանալի միջոց է աշխարհում կատարվելիք անցուդարձին հետևելու համար: Այն հնարավորություն է տալիս դասասենյակը վերածել նորությունների գործակալության, իսկ սովորողներին՝ առաջնակարգ լրագրողների:  Գործունեության այսպիսի տեսակը շատ հարմար է ավագ դասարանների համար, քանի որ ներառում է կարդալու մեծածավալ նյութեր, ընթերցանության արվեստ և խոսելու հմություն:

Սովորողներին կարելի է առաջարկել խմբային աշխատանք, օրինակ՝ հետազոտական աշխատանք կատարել, որոնք կներառեն առօրյա կյանքի բոլոր ոլորտները. թարգմանություններ,սպորտ, եղանակ, մշակույթ և այլն:

Այս աշխատանքի առավելությունը  դասարանի լիակատար մասնակցությունն ու աշխատանքի ճիշտ բաշխումն է. ուժեղ սովորողներին՝ դժվար հոդվածների հետազոտում, առավել թույլ սովորողներին՝ եղանակի տեսության, մշակույթի ներկայացուցիչների մասին  հոդվածներ պատրաստում:

**Համացանցը՝ հաղորդակցության միջոց**

Համացանցով օտար լեզվի դասավանդմանը ներկայացված նոր պահանջներից մեկն էլ հանդիսանում է համագործակցության ապահովվումը, կամ ինչպես այժմ ընդունված է անվանել՝ ինտերակտիվություն:

Սովորեցնելով տվյալ լեզուն համացանցը նպաստում է խոսելու և արտահայտվելու հմտությունների ձևավորմանը, բառապաշարի հարստացմանը, քերականություն սովորելուն՝ դարձնելով լեզվի ուսուցումն ավելի արդյունավետ(էֆֆեկտիվ):

Համացանցը զարգացնում է սովորողների սոցիալական և հոգեբանական հատկանիշները, նրանց ինքնավստահությունը և կոլլեկտիվում աշխատելու հմտությունները, ստեղծում է բարենպաստ պայմաններ ուսուցման համար՝ հանդիսանալով ինտերակիվ մոտեցման գործիք:

**Անգլերենի իմացությունը զարգացնող կայքեր**

Համացանցն անկասկած կարող է օգտագործվել որպես քերականության զարգացման, բառապաշարի հարստացման և գիտելիքների ստուգման աղբյուր: Այն ներառում է բոլոր հնարավոր բառագիտական, քերականական, ֆոնետիկական վարժություններ, թեսթեր, կարդալու նյութեր, IQ թեսթեր և այլն: Դասավանդողը կամ էլ սովորողները կարող են իրենց հարմար կայքերի ցանկ կազմել և օգտվել դասի ընթացքում, կամ էլ հանձնարարություններ կատարել այդ կայքերից օգտվելով: